Γρα Λυγιά Λασιθίου

Η Γρα Λυγιά είναι παραλιακός οικισμός 2.000 και πλέον κατοίκων της Κοινότητας Ιεράπετρας του Δήμου Ιεράπετρας«ΦΕΚ αποτελεσμάτων ΜΟΝΙΜΟΥ πληθυσμού », σελ. 10875 (σελ. 401 του pdf) και της τέως Επαρχίας Ιεράπετρας στην Περιφερειακή Ενότητα Λασιθίου, στο νότιο Κρητικό πέλαγος, με ηλιοφάνεια 340 ημέρες το χρόνο  και απέχει 5 χλμ από τα δυτικά της πόλης της Ιεράπετρας .  Οι κάτοικοι   αρχικά καλλιεργούσαν  υπαίθρια κηπευτικά , ήταν ο λαχανόκηπος της περιοχής και όχι μόνο.  

Από το 1965 με την έλευση στη περιοχή του Ολλανδού γεωπόνου Παύλου Κούπερ ξεκίνησε η άνθιση της θερμοκηπιακής καλλιέργειας .που έδωσε ώθηση στην παραγωγή πρώιμων κηπευτικών που αποτελεί πηγή εισοδήματος αρκετών κατοίκων. Η χρήση των θερμοκηπίων αργότερα γενικεύτηκε στη γύρω περιοχή, κάνοντας την Ιεράπετρα σημαντικό κέντρο για τα πρώιμα κηπευτικά.Κρήτη, Νομός Λασιθίου , Creta-info. Η χρήση των θερμοκηπίων άρχισε από τον τότε νεαρό Ολλανδό Παύλο Κούπερ (), ο οποίος αργότερα έχασε τη ζωή του σε τροχαίο δυστύχημα το 1971. Η τοπική κοινωνία, αναγνωρίζοντας την προσφορά του ανήγειρε άγαλμα στην είσοδο του χωριούGra Ligia, InterkritiThe rough guide to Crete, By John Fisher, Geoff Garvey, Fifth Edition, p.217, Rough Guides Ltd, London, 2001, ISBN 1-85828-696-4.

Τα τελευταία χρόνια η  Γρα Λυγιά, δραστηριοποιείται και στο τουριστικό τομέα, και διαθέτει  αρκετά καταλύματα  με δεκάδες κλίνες, για  ήρεμες οικογενειακές διακοπές. Απέχει με αυτοκίνητο 5 λεπτά από τη πόλη της Ιεράπετρας, και 10 λεπτά από τους παραδοσιακούς οικισμούς Μύρτους και Ανατολής.  

Η Γρα Λυγιά είναι μια εξαιρετική τοποθεσία με φανταστική αμμώδη παραλία στο νότιο Κρητικό πέλαγος . Η παραλία της Γρα Λυγιάς, έχει γαλάζια Σημαία, δωρεάν ομπρέλες και ντουζ , καθαρά γαλαζοπράσινα ήρεμα και ρηχά νερά και είναι κατάλληλη για κολύμβηση  για  όλες τις ηλικίες. Είναι μια  φανταστική  παραλία με χοντρή άμμο, ψιλό βότσαλο και κρυστάλλινα νερά στο νότιο Κρητικό πέλαγος με αρκετά αλμυρίκια  που προσφέρουν πλούσια σκιά στους  επισκέπτες.

Η   Κινητήριος δύναμη της ανάπτυξης της περιοχής είναι το φράγμα των Μπραμιανών στα βόρεια του οικισμού, που εκτός από κύριος υδροδότης της περιοχής , αποτελεί κι ένα σπουδαίο υδροβιότοπο.

 Έως το 1966 αποτελούσε έδρα της τότε ομώνυμης κοινότητος, η οποία ενσωματώθηκε στον τέως δήμο Ιεράπετρας. 
 Παραπομπές 

Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας